Charlie (11 md.) får permanent opphold i USA
Amerikanske politikere vil at den syke gutten Charlie Gard skal få fly til USA for å motta eksperimentell behandling for sin sjeldne mitokondriesykdom. Kongressen har derfor gitt Charlie lovlig og permanent opphold i USA. Sykehuset Great Ormond Street i London sier at Charlie er blind, døv, ute av stand til å bevege seg og alvorlig hjerneskadd og mener han burde få «dø i fred». Foreldrene Chris og Connie ønsker å ta med gutten til USA, men har tapt både i britiske domstoler og Den europeiske menneskerettighetsdomstolen. Bakgrunn: Foreldrene knust – retten sier Charlie må dø Lovendringen i USA kommer dagen etter at den amerikanske hjerneforskeren Dr. Michio Hirano og en ekspert fra Pavens sykehus i Roma besøkte sykehuset i London. Der forsøkte de å overbevise legene om at Charlie bør få en ny sjanse. Hirano har selv tilbudt å gi den eksperimentelle behandlingen «nucleoside bypass therapy», som skal forsyne Charlie med byggesteinene i DNA. Les også: Charlie får én siste sjanse Både Donald Trump og pave Francis har tidligere uttrykt støtte til guttens foreldre.Jeff Fortenberry, den republikanske representanten fra Nebraska, skrev følgende på Twitter på tirsdag: Men lovendringen betyr ikke nødvendigvis at Charlie for lov til å reise over Atlanterhavet. Høyesterettsdommeren Francis, som i forrige uke ga foreldrene 48 timer til å presentere nye bevis i saken, mener at sykehuset må godkjenne overføringen før han kan la Charlie reise til USA: – Det ville vært helt feil at han fikk reise uten at jeg var involvert, sa Francis ifølge Daily Mail. – Vår vakre baby-gutt er fortsatt stabil. Som Charlies kjærlige foreldre, gjør vi det riktige for vår sønn ved å undersøke alle muligheter, sier Charlies mor til den britiske avisen. .@HouseAppropsGOP voted today to give lawful permanent residence to #CharlieGard so he can come to the US for world ... https://t.co/Otvlm8lIiB Sett denne? Moren filmet datteren – avslørte alvorlig sykdom
Kongressen i USA har gitt Charlie Gard permanent opphold i landet, slik at han kan få eksperimentell behandling.